NaiveNeuron/SloPal huggingface dataset:
Bittó Cigániková, Jana, poslankyňa NR SR (2021-06-22):
Ďakujem veľmi pekne. Pán Raši, budem hovoriť o dvoch konkrétnych veciach, kde s vami úplne súhlasím, a to teda najmä platenie z verejného zdravotného poistenia. Tu si treba uvedomiť, že tieto peniaze slúžia na ochranu zdravia a životov ľudí, a teda je treba veľmi rozmýšľať nad tým, kde a na čo ich míňať. Ak má niečo mať prínos 5 mil. a zároveň to 5 mil. stojí, súhlasím, že je teda na diskusiu, či za takýchto okolností ďalší úrad potrebujeme. Ale predstavme si, že tento úrad bude reálny, nezávislý v zmysle tom, že rozhoduje nezávisle, a áno, bude to, bude to, už sa nebude dať proti rozhodnutiu odvolať, ale nakoniec aj tak rozhoduje minister, ktorý sa bude alebo nebude držať na, na odporúčanie HTA, ale v každom prípade bude sa politikom veľmi ťažko vysvetľovať, prečo keď niečo HTA odporúča alebo neodporúča, preto, prečo to oni platia alebo neplatia z verejných zdrojov. Je to len taká barlička. Čo sa týka tých kompetencií, že teda berie časť úradu pre dohľad, časť berie ministerstvu, to je dôkazom toho, že nebude kolízia s Inštitútom hodnoty za peniaze, to už nemá nič spoločné, ale to vy veľmi dobre viete. Jednoducho vieme z tohto návrhu podľa mňa spoločnými silami urobiť dobrý návrh. A to, že to nie je všade v zahraničí, predsa neznamená, že by sme to na Slovensku nemohli nastaviť tak, aby to prínosom bolo. Pokiaľ to nastavíme tak, že naviažeme to financovanie na konkrétne výsledky pre občana a jasne stanovíme pravidlá, ktoré znemožnia politikom rozhodovať politicky a robiť si politickú kampaň z peňazí na verejné zdravotné poistenie, môže byť tento úrad veľkým prínosom. A ešte jedna vec. Chcela by som vám pripomenúť, že vďaka SaS-ke máme také pravidlo, že one in – two out, to znamená, že ak niekde stúpne byrokracia, tak niekde inde musí klesnúť. Pokiaľ by to znamenalo väčšiu byrokratickú záťaž, ministerstvo zdravotníctva inde musí povoliť.
Suchánek, Alan, poslanec NR SR (2018-06-13):
Ďakujem za slovo. Ja by som chcel k tomu, Marek, čo si hovoril o tej primárnej sfére. Je tam veľký problém, ale chcem povedať to, že tento problém sa nedá vyriešiť len nejakou reformou. Chýbajú ľudia. A pokiaľ budú chýbať ľudia, tak žiadna reforma to nezachráni. A práve preto by som chcel aj apelovať na ministerku, že v tomto bude ministerstvo zdravotníctva musieť tlačiť na ministerstvo školstva, pretože nám tu zlyháva ministerstvo školstva pri lekárskych fakultách už pri samotných prijímacích pohovoroch, a preto nám strašne veľa Slovákov odchádza študovať do Čiech. A ročne v Čechách nastupuje 130 slovenských lekárov a to sú práve tí, ktorí nám tu chýbajú. Čiže samotná zmena, ja neviem, myslenia alebo vôbec akákoľvek reforma primárnej sféry bez toho, aby sme mali dostatok ľudí, nemôže byť úspešná. Pretože práve preto, aj to dneska vidíme, máme prestarnutých tých lekárov, vyhorených, veľa robia, aj, samozrejme, nielen v tej primárnej sfére a toto si myslím, že začína byť jeden obrovský problém v celej Európe, ale na Slovensku ešte viac ako napríklad v Čechách alebo v iných krajinách, lebo k nám odchádzajú a začína byť problém, že k nám budú prichádzať lekári z východu. A nie je to, samozrejme, len o lekároch, aj o sestrách. A s tým sa tiež budeme musieť vyrovnávať. Toto, v tomto vidím jeden veľký, obrovský problém. Keď nebudeme mať ľudí, žiadna reforma to nezachráni. Ďakujem.
P. Hrušovský, predseda NR SR: (2004-10-28):
I. Hopta, poslanec: Áno. (Reakcie z pléna.)
Čekovský, Kristián, poslanec NR SR (2021-09-17):
Ďakujem pekne. Ja veľmi krátko, iba chcem sa poďakovať za kultivovanú diskusiu. Ja som na jednej strane povedal, že asi sa dá možno predpokladať, že si tento návrh nenájde podporu u každého, na druhej strane ja za seba poviem, že nevidím v tomto návrhu nič, čo by či už koaličným alebo opozičným poslancom malo vyslovene brániť vo vyjadrení podpory, pretože návrh je nielen o právach a slobodách, ale aj o tolerancii a pochopení. Ale naozaj, za mňa osobne môžem povedať, že pre mňa osobne nie je dôležité, aby uznesenie prešlo alebo získalo väčšinu, alebo zaňho zahlasoval celý parlament. Pre mňa osobne je dôležité, aby každý zahlasoval úprimne, aby ľudia vonku, ktorí sú príslušníkmi nejakej menšiny alebo komunity, vedeli, že ten-ktorý poslanec za toto uznesenie zahlasoval, že možno do budúcna sa nepridá na stranu rôznych pofidérnych, pokrivených alebo naozaj zlých návrhov, ktoré ich budú, im budú upierať rôzne práva a slobody. Takže naozaj nechávam to na zvážení každého poslanca a budem rád, ak pri ňom každý zváži takú svoju nejakú vlastnú hodnotu a to, čo, a nech každý hlasuje úprimne. Takže vopred ďakujem za podporu a vďaka aj za tú diskusiu.
Richter, Ján, minister práce, sociálnych vecí a rodiny SR (2019-05-09):
Dve vety. Pani poslankyňa, keď budete mať pozmeňovací návrh, samozrejmá vec, že sa budeme s ním zaoberať. Áno, potvrdzujem, je to štátna sociálna dávka, preto sme vyhrali medzinárodný súd, pretože keby to bola dôchodková dávka, tak musíme vyplácať túto dávku aj do zahraničia. To znamená, to má istú „výhodu“. Áno, je postavená na solidarite ako základnej báze. Ja budem veľmi rád, ak sa mi podarí ešte, a očakávam, že ma podporíte, aby sme vyrovnali to skóre medzi solidaritou a zásluhovosťou, ak budeme predkladať legislatívu o tzv. trinástom dôchodku, ktorý, si myslím, že v tomto prípade by bol spravodlivý, lebo by pokrýval celý diapazón dôchodcov, možnože nie od 100-percentnej sumy, ale postupne. Čo sa týka tohto vianočného príspevku dlhé a dlhé roky, som veľmi rád, že aj v časoch, keď ste vy boli pri moci, ste ho nezrušili, že pokračoval tento príspevok. Ja som veľmi rád, že sa nám podarilo nájsť finančné prostriedky pre tento rok, že ich vlastne o 100 % navyšujeme. To je každopádne pozitívum. A to práve dáva dobré východiskové pozície pre to, aby sme sa mohli baviť pre to ďalšie obdobie o tom trinástom dôchodku. Samozrejme, uchádzam sa o podporu. Ďakujem.
M. Číž, podpredseda NR SR: (2006-12-08):
Slovo má pán Mikloško.
J. Rydlo, poslanec: (2010-03-04):
A druhá vec, čo mi chýba, a to som si veľmi dával pozor,  vonkoncom ste nehovorili, a zaujímalo by ma, aký pohľad má Európska komisia na budovanie obranyschopnosti Európskej únie. Ďakujem. M. Šefčovič, podpredseda Európskej komisie pre medziinštitucionálne vzťahy a administratívne záležitosti: Ja vám veľmi rád odpoviem, akurát neviem, či dostanem priestor teraz alebo na zahraničnom výbore.
M. Dzurinda, predseda vlády SR: (2001-12-06):
Veľmi stručne k prvému a veľmi stručne k druhému okruhu problémov. Z tých technických, pán poslanec, dnes sa mi vidí, že najvýznamnejšie je doriešiť technologické vybavenie príslušného tunela. Technologické vybavenie, ktoré rieši také citlivé veci, ako napríklad varovný systém v prípade požiaru. Iste sledujete situáciu v Európe a viete, že k nepríjemným haváriám, požiarom, úmrtiam mnohých ľudí došlo v tuneloch v strednej Európe, nebudem to rozvádzať, Rakúsko, Švajčiarsko v ostatných mesiacoch. Súc poučení týmito tragédiami, veľmi nám záleží, aby tunel cez Branisko spĺňal všetky bezpečnostné a iné parametre tak, aby, ak sa náhodou vyskytne podobná nepríjemnosť, dôsledky tejto nepríjemnosti neboli také fatálne. Poviem veľmi otvorene, že sme museli riešiť v minulom období aj otázku dodávateľov aj stavebných, aj technologických častí. Ja sa nechcem dotknúť žiadnej firmy. Nechcem verejne nikoho pranierovať, ani znevýhodňovať, ale veľmi by som si vážil, keby ste na kontrolný deň prišli, lebo v hre je aj významná prešovská firma, ktorá by mala hrať významnú rolu pri koordinácii dodávok týchto technologických častí. Takže veľmi dobre sa o tom v pondelok 16. decembra môžeme porozprávať. Bude tam nielen investor, ale štandardne chodia aj dodávatelia a dnes, ako hovorím, najväčšie problémy vidím v koordinácii tých dodávateľských firiem, ktoré majú na starosti technologické vybavenie, to, ktoré nie je také viditeľné, ale nepochybne veľmi dôležité, aby tunel spĺňal náležité parametre. A niekoľko viet ešte k finančnému zabezpečeniu. Tak ako som povedal, že technologické vybavenie je svojím spôsobom problém, finančne nie je problém. A poviem vám, prečo sa k vám dostávajú zrejme do uší chýry tohto druhu. Chýry tohto druhu sa vám dostávajú do uší preto, lebo štát si dôsledne a do haliera plní svoje povinnosti voči dodávateľským firmám. Ale stáva sa a ja som otvorene na ostatnom kontrolnom dni pranieroval niektoré tieto dodávateľské firmy za to, že si neplatia svoje záväzky voči svojim nižším dodávateľom. Aj mne sa stalo minule v Krompachoch, že ma ktosi na ulici oslovil, nejaký veľmi malý, drobný živnostník, ktorý, ja neviem, má dve, tri nákladné autá, že mu istá firma neplatí za vykonanú prácu. Dal som si tú námahu a výsledok je úplne jasný. Nejde o vzťah štát a firmy, ale firmy s firmou. To ale znamená, samozrejme, aby sme mali aj my dobrú povesť, tak musíme vyvíjať tlak a uzatvárať kontrakty iba s takými spoločnosťami, ktoré sú potom vzápätí schopné plniť svoje záväzky. Takže to druhé vychádza predovšetkým zrejme z takýchto skúseností, ale navzdory tomu, že štát v tom nemá problémy, 16. decembra budem kontrolovať aj túto záležitosť a budeme tlačiť na to, aby si aj veľkí dodávatelia stavebných a iných častí svoje záväzky plnili. Pretože potom, samozrejme, ten tieň sa vrhá na hlavného investora a to je štátna inštitúcia - Slovenská správa ciest.
Lipšic, Daniel, poslanec NR SR (2014-11-10):
Ďakujem, pán predseda. Ja by som rád doplnil ešte k tomu, čo hovoril pán poslanec Kadúc, k tej škode, ktorá vznikla a potenciálne vzniká v piešťanskej nemocnici, ešte jednu možnú informáciu. Do času, keď tam začali šafáriť nominanti SMER-u v správnej rade, do času, kedy bola odvolaná alebo doplnená potom správna rada, mala piešťanská nemocnica nulový dlh voči Sociálnej poisťovni. Ani cent dlhu. V súčasnosti po dvojročnom šafárení vašich nominantov v správnej a dozornej rade má piešťanská nemocnica dlh pol milióna eur voči Sociálnej poisťovni. Toto sú reči premiéra Fica o nevzniknutí žiadnej škody. Dvestopäťdesiattisíc už bolo vyplatených, pol miliónová sekera v Sociálnej poisťovni a ďalší pokus alebo hrozba ďalšej miliónovej škody z predraženého CT.
P. Paška, predseda NR SR: (2007-05-10):
(Hlasovanie.)  125 prítomných, 123 za, 2 sa zdržali. Konštatujem, že sme pridelili zákon výborom, určili gestorský výbor a príslušné lehoty na prerokovanie v druhom čítaní. Budeme teraz na základe hlasovania uvádzaného pánom Antonom Korbom hlasovať v prvom čítaní o vládnom návrhu zákona, ktorým sa mení a dopĺňa zákon Národnej rady Slovenskej republiky č. 215/1995 Z. z. o geodézii a kartografii v znení zákona č. 423/2003 Z. z. Je to tlač 246. Nech sa páči, pán poslanec.
Fico, Robert, predseda vlády SR (2023-11-21):
Ďakujem pekne. Vážený pán predseda Národnej rady, dámy a páni, vážení členovia vlády Slovenskej republiky. Chcem iba poďakovať všetkým poslancom Národnej rady Slovenskej republiky, ktorí sa zúčastnili rozpravy k programovému vyhláseniu vlády. Áno, môžem potvrdiť, že sme sledovali a zaznamenávali obsah všetkých vašich vystúpení, pretože vo viacerých z nich bolo aj veľa podnetných myšlienok a ja stále budem tvrdiť, že nikto nespadol z neba múdry, prečo sa neriadiť aj inými múdrymi hlavami, ktoré nepochybne v Národnej rade Slovenskej republiky sedia. Chcem vás požiadať, samozrejme, som politický realista s dlhými politickými skúsenosťami, o podporu vládneho programu. Dopredu ďakujem každému jednému poslancovi, ktorý vysloví vláde Slovenskej republiky dôveru. Som sa rozhodol súčasne vystúpiť preto, aby som zaželal veľa zdravia jednému našemu kolegovi, ktorý má komplikovaný zdravotný stav a nachádza sa momentálne v nemocnici. Je to kolega zo Slovenskej národnej strany a nebude sa môcť zúčastniť dnešného hlasovania. Tak ak, nech ide odtadiaľto z Národnej rady, dúfam, že naprieč celým politickým spektrom, pozdrav a želanie všetkého dobrého. Ešte raz veľmi pekne ďakujem. (Potlesk.)
Paška, Pavol, predseda NR SR (2014-04-03):
Dobre, ďakujem pekne. Hlasovali sme o prerokovaných bodoch. Teraz budeme hlasovať o návrhu skupiny poslancov, ktorí navrhujú, aby sa voľba kandidátov na sudcov Ústavného súdu, je to tlač 945, vykonala tajným hlasovaním. (Hlasovanie.) 132 prítomných, 83 za, 26 proti, 20 sa zdržalo, 3 nehlasovali. Národná rada schválila, že voľbu kandidátov na sudcov Ústavného súdu vykonáme tajným hlasovaním. Pristúpime teraz k samotnému tajnému hlasovaniu. Chcem vás, dámy a páni, upozorniť, že sa jedná o jeden hlasovací lístok, ktorý bude vyhodnocovaný elektronicky, preto vás chcem poprosiť, aby ste ho neskladali alebo nejakým iným spôsobom neznehodnocovali a vyjadrili u každého kandidáta, na lístku je 13 kandidátov, u každého kandidáta svoj návrh. Chcem vás ešte upozorniť, že v prípade, ak v tajnom hlasovaní nebude zvolený potrebný počet kandidátov, to znamená, ešte raz, ak nebude zvolený potrebný počet kandidátov, to znamená šesť, vykoná sa v zmysle zákona o rokovacom poriadku opakovaná voľba. Poprosím teraz overovateľov, aby sa ujali svojej funkcie. Poprosím vás, aby aj vo vlastnom záujme ste vyplňovali lístok, ktorý bude vyhodnocovať elektronicky stroj, tak ako je uvedené na lístku, a u každého kandidáta uviedli svoj postoj, či už za, zdržal som sa alebo proti. Ak nebude zvolený potrebný počet šiestich kandidátov, ktorých Národná rada potom postúpi pánovi prezidentovi Slovenskej republiky, budeme musieť vykonať opakovanú voľbu. Takže nech sa páči, poprosím overovateľov a budeme teraz hlasovať. (Hlasovanie o návrhu na voľbu kandidátov na sudcov Ústavného súdu Slovenskej republiky , tlač 945.) (Akt tajného hlasovania.)
Bugár, Béla, podpredseda NR SR (2019-11-26):
Pán poslanec, pán poslanec, počkajte chvíľku. Páni poslanci, páni poslanci, nevyrušujte vystúpenie pána predsedu mandátového a imunitného výboru, lebo znovu potom bude niekto z vás, ktorý spochybní, či je právoplatne tu poslanec, ako sa to stalo minule alebo na predminulej schôdzi. Takže nech sa páči, pán predseda.
Brocka, Július, poslanec NR SR (2011-05-26):
Ďakujem pekne, pán podpredseda. Vážený pán minister, dámy a páni, spoločnú správu výborov Národnej rady máte pod tlačou 282a k dispozícii. Národná rada pridelila predmetný návrh zákona týmto výborom: ústavnoprávnemu, Výboru Národnej rady pre financie a rozpočet, Výboru Národnej rady Slovenskej republiky pre sociálne veci a Výboru Národnej rady pre ľudské práva a národnostné menšiny. Poslanci, ktorí nie sú členmi týchto výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k tomuto návrhu zákona. Návrh zákona odporučili schváliť všetky štyri výbory, ktorým bol návrh zákona pridelený. Výbory, ktoré ho prerokovali, prijali celkovo 52 pozmeňovacích návrhov. Gestorský výbor odporúča Národnej rade návrh zákona v znení schválených pozmeňujúcich a doplňujúcich návrhov schváliť. Zároveň odporúča takýto postup pri hlasovaní: o bodoch 1 až 8, 10 až 18, 20, 22 až 41, 43 a 44, 46 až 52 uvedených v štvrtej časti tejto spoločnej správy spoločne so stanoviskom schváliť, o bodoch 9, 12, 21, 42 a 45 spoločne so stanoviskom neschváliť. Mňa určil za spravodajcu, aby som predniesol, informoval Národnú radu o výsledku rokovania výborov a zároveň vás oboznámil s uznesením výboru k spoločnej správe. Vážený pán podpredseda, nech sa páči, otvorte rozpravu.
Baránik, Alojz, poslanec NR SR (2017-05-10):
Je to na tri strany.
P. Paška, predseda NR SR: (2008-11-26):
(Hlasovanie.) 139 prítomných, 97 za, 42 sa zdržalo. Tieto dva návrhy z informácie sme schválili.
Dubéci, Martin, poslanec NR SR (2024-06-26):
Ďakujem za slovo, pán predsedajúci. Tak teda podarilo sa, na koniec rozpravy ústnej teda bol prednesený tento pozmeňovací návrh, čo len teda dokresľuje absurdnosť celej tejto situácie. A teda, pán poslanec Farkašovský, ja teda sa pripájam k vášmu apelu na kultúrnosť, ja neviem, neviem, čo nekultúrne zaznelo z našej strany v tejto rozprave. A viete, neberte to zle, ale jedna vec je aj kultúrne prednášať veci a mať nejakú formu a jednou zo súčastí formy aj parlamentnej kultúry, aj nejakej demokratickej kultúry je to, že takéto veci sa nerobia. Lebo ak naozaj že apelujete na kultúrnosť, pán poslanec, ja sa k tomu pripájam, tak súčasťou kultúrnosti jednoducho je to, že takéto veci sa nerobia. Neprednáša sa pozmeňovák v ústnej rozprave na konci, ktorý zásadne mení charakter zákona, o ktorom sa bude hlasovať za tých 17 hodín, či koľko to bude zajtra. To je jednoducho nekultúrne. Naozaj. To je presne to, po čom apelujete, je to nekultúrne, nekultúrne. A opäť myslím si, že aj ukazuje sa, že čím viacej o tomto diskutujeme, tak opäť aj vo vašej faktickej, teda vo vašom prednese bolo, ste načreli tú tému teda, že či fond začína podporovať nekultúrne filmy, to opakovane už v tejto rozprave odznelo, že my politici nie sme tí, ktorí by to tu mali súdiť, a možno by bolo dobré, keby takéto poznámky tu nezaznievali pod čiarou alebo potom v záverečnom slove pána Michelku, ale jednoducho, aby to bolo predmetom tej rozpravy. Keď sa už o tom chcete baviť, aj keď o tom nesúhlasíme, tak to, prosím, normálne povedzte a povedzte, že o čo vám ide. A nie takto ako cez faktické poza bučky si tu budeme z vás vyťahovať informácie, že o čo vlastne v tomto zákone ide, lebo presne tak, ako ste povedali, je to skrátka nekultúrne.
Ďuriš Nicholsonová, Lucia, podpredsedníčka NR SR (2019-06-21):
Ďakujem pekne, pán spravodajca. Otváram rozpravu. Písomne sa k tejto téme neprihlásil nikto. Otváram možnosť prihlásiť sa ústne. Končím možnosť prihlásiť sa do rozpravy. Prihlásili sa pán poslanec Galek a pán poslanec Mojš. Pán poslanec Galek, nech sa páči, máte slovo. (Rozhovor poslanca Galeka s poslancom Mojšom.) Poprosím vás vymeniť poradie. Dohodli sa páni.
Šeliga, Juraj, podpredseda NR SR (2020-09-25):
Ďakujem pekne, budeme pokračovať v prerušenom rokovaní o návrhu skupiny poslancov na vydanie zákona, ktorým sa mení zákon č. 30/2019 Z. z. o hazardných hrách a o zmene a doplnení niektorých zákonov v znení zákona č. 221/2019 Z. z. a ktorým sa menia niektoré zákony. Bola prerušená rozprava, v rozprave budeme pokračovať. Ako ďalší v rozprave vystúpi; požiadal, pardon, pán Šipoš; požiadal o slovo pán spravodajca pán Gyimesi, nech sa páči, máte slovo.
Kočiš, Eduard, poslanec NR SR (2021-05-13):
Ďakujem za slovo, pán podpredseda. Pán predseda Kollár, áno, dá sa s vašimi slovami viac ako len súhlasiť, pretože podmienky v kolúznej väzbe sú naozaj tvrdé, sú naozaj ťažké a nie sú vhodné a hodné 21. storočia, pretože môžme tu mať rôzny názor na rôznu situáciu, ale v konečnom dôsledku sa vždy bavíme o človeku, ktorý nie je odsúdený. Je stále braný za nevinného, pretože platí prezumpcia neviny. Poslanci, ktorí majú iný názor, v poriadku, ja to neberiem, je to ich právo mať iný názor na túto problematiku, ale verím tomu, že ich názor by sa po absolvovaní takejto kúry kolúznej veľmi rýchlo zmenil. Čiže skúsme sa naozaj zamyslieť, ako sa tento človek môže cítiť, čo tento človek v tejto kolúznej väzbe prežíva. A naozaj, či sú tieto tresty, doslova a do písmena tresty, ktoré tam zažíva, prežíva, primerané. Primerané stavu, v ktorom sa jeho prípad nachádza. Nie, tento človek naozaj nie je odsúdený. Je tam len nejaké ani nie dôvodné podozrenie, len podozrenie, že by mohol nejako inak konať. A to, že sú ľudia v tejto kolúznej väzbe budení, je im pošliapavaná prachsprostá ľudská dôstojnosť. To je už naozaj také zasahovanie do základných ľudských práv a slobôd, že aj rozvojové krajiny, verím tomu, že sa pri niektorých občanoch v kolúznej väzbe by správali oveľa, oveľa ľudskejšie.
Danko, Andrej, predseda NR SR (2018-11-28):
Pán poslanec Poliačik. (Pokračovanie rokovania o návrhu skupiny poslancov Národnej rady Slovenskej republiky na prijatie uznesenia Národnej rady Slovenskej republiky k dokumentu OSN Globálny pakt o bezpečnej, riadenej a legálnej migrácii , tlač 1233.)
P. Hrušovský, predseda NR SR: (2003-01-15):
Konštatujem, že Národná rada v tajnom hlasovaní zvolila Petra Buláka za člena Dozornej rady Fondu detí a mládeže. Pristúpime teraz k rokovaniu o ďalšom bode programu, ktorým je návrh  na odvolanie a voľbu viceprezidenta Prezídia a členov Prezídia Fondu národného majetku Slovenskej republiky a návrh na odvolanie a voľbu členov Dozornej rady Fondu národného majetku Slovenskej republiky . Odporúčam, páni poslanci, aby sme tieto dva body, pokiaľ sa týka odvolania a voľby, spojili. Teda pán minister by z poverenia vlády uviedol návrh najskôr na odvolanie viceprezidenta Prezídia a členov Prezídia Fondu národného majetku, o tomto by sme otvorili rozpravu, po skončení rozpravy prerušili rokovanie o návrhu na odvolanie, potom by sme prerokovali návrh vlády na odvolanie členov Dozornej rady Fondu národného majetku, znovu by bola rozprava, po rozprave o tomto bode programu by sme prerušili rokovanie a v tajnej voľbe uskutočnili návrhy na odvolanie uvedených členov a funkcionárov Prezídia Fondu národného majetku a potom by sme postupovali podobným spôsobom spojeným hlasovaním o návrhu na voľbu členov Fondu národného majetku. Je všeobecný súhlas s takýmto postupom? Pán poslanec Cabaj.
I. Štefanec, poslanec: (2008-11-27):
Pán poslanec Petrák, ja vás chcem poprosiť, aby ste nedezinterpretovali moje výroky. Chcem veriť tomu, že vaša dezinterpretácia bola len nedorozumením, myslím tým výroky okolo výpadku daní. Ja som to povedal v podmieňovacom spôsobe, ak dôjde k výpadku daní, pretože tak ako som včera hovoril, chcem vám aj dnes povedať, že zníženie priamych daní na Slovensku neviedlo k zníženiu daňových príjmov v štátnom rozpočte a predpokladám, že takýto vývoj bude aj v budúcnosti. A som hlboko presvedčený – a na tom sú založené aj naše návrhy – som hlboko presvedčený o tom, že práve tieto návrhy pomôžu viac nízkopríjmovým skupinám ako návrhy, ktoré predkladáte vy. Keby sme prijali pozmeňujúce návrhy, ktoré som predniesol včera, tak ľudia do zárobku 12 500 korún mesačne by neplatili žiadne dane, ľudia s priemerným príjmom by dostali viac ako 500 korún mesačne, priemerná rodina s dvoma zarábajúcimi živiteľmi s priemernou mzdou by ročne dostali viac o 13 500. To sú návrhy, ktoré ste vy odmietli, tak nehovorte nám o vašej sociálnej spravodlivosti. V tejto súvislosti chcem jednu technickú pripomienku pre pána spravodajcu. Ja by som chcel stiahnuť svoj pozmeňujúci návrh, ktorý predložím potom ešte k rozpočtu Sociálnej poisťovne, ktorý som predkladal včera. No a do tretice ešte k pánovi poslancovi Petrákovi. Keď pochybujete o dehonestujúcej atmosfére k štátnemu rozpočtu, pán poslanec, tak sa pozrite, kto tu sedí z vlády. Nesedí tam dokonca ani pán minister, až teraz prichádza. Tak to je najlepší dôkaz na vaše pochybnosti, ktoré ste vyslovili. Ďakujem.
A. Belousovová, podpredsedníčka NR SR: (2008-03-28):
A pán poslanec Miššík má slovo.
Kremský, Peter, poslanec NR SR (2022-12-22):
Vážený pán predseda, v rozprave vystúpil jeden poslanec, ktorý nepodal žiaden pozmeňujúci ani doplňujúci návrh. Pán predseda, budeme hlasovať o bodoch spoločnej správy č. 1 až 5 spoločne bez návrhu gestorského výboru.
B. Bugár, podpredseda NR SR: (2002-06-18):
(Hlasovanie.) Prítomných 124 poslancov, za návrh hlasovalo 111, zdržali sa 8, nehlasovali 5. Konštatujem, že sme schválili vládny návrh zákona, ktorým sa mení a dopĺňa zákon č. 385/1999 Z. z. o kolektívnom investovaní v znení neskorších predpisov. Nasleduje hlasovanie o vládnom návrhu zákona o burze cenných papierov , tlač 1466. Spoločným spravodajcom je pán poslanec Tatár. Môžeme pristúpiť k hlasovaniu, pán poslanec? P. Tatár, poslanec: Áno.
Lengvarský, Vladimír, minister zdravotníctva SR (2021-05-06):
Budú sa hlásiť vo vakcinačných centrách.
Zelník, Štefan, poslanec NR SR (2019-10-28):
Vážený pán predseda, dajte hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Bugár, Béla, podpredseda NR SR (2018-05-17):
Musíte vystúpiť, reagovať na pána, vystúpenie pána poslanca.
Grendel, Gábor, podpredseda NR SR (2020-11-04):
Tri faktické poznámky, končím možnosť prihlásiť sa s faktickými. Pán poslanec Drdul.
P. Paška, predseda NR SR: (2008-09-18):
(Hlasovanie.) 135 prítomných, 80 za, 1 proti, 52 sa zdržalo, 2 nehlasovali. Otváram tretie čítanie . Pýtam sa, či sa chce niekto prihlásiť. Nie. Vyhlasujeme rozpravu v treťom čítaní za skončenú a budeme hlasovať.
Obrimčáková, Bibiána, poslankyňa NR SR (2010-08-06):
Ďakujem pekne za slovo. Vážený pán poslanec, ja by som chcela povedať iba toľko, že o uskutočnenie obsahovej reformy sa v predchádzajúcich volebných obdobiach usilovali viacerí ministri. Medzi nimi ste boli i vy, pán Ftáčnik, alebo pán Szigeti. Predpokladám, že tak isto ste si uvedomovali jej potrebu. Všetci traja ste však po dopracovaní školského zákona od reformy ustúpili. V predchádzajúcom volebnom období sa reforma uskutočnila. Uskutočnila sa na základe požiadaviek a v tesnej spolupráci s pedagogickými zamestnancami, ktorí žiadali väčšiu voľnosť v obsahu vzdelávania, zvýšenie možnosti individuálnej práce so žiakom, vychádzajúc zo záujmov žiakov a ich rodičov. Veď v roku 2008 sme mali platný školský zákon z roku 1984. Rovnako ako aj vykonávacie predpisy, takže to pre chod škôl a školských zariadení, ich výchovno-vzdelávací proces, už bola nutnosť, a teda aj vzhľadom na zmenené celospoločenské podmienky od roku 1989, myslím, že je dobré, že sa táto reforma rozbehla. Ďakujem.
Z. Horváth, poslanec: (2007-11-27):
A k pani Vaľovej asi len toľko. Tie sumy, ja som nebúchal na brucho a tak hádzal, ale tie sumy teda závisia, koľko financií je naakumulovaných za jednotlivého zamestnanca. Takže to som nevyčíslil, samozrejme, ale preto som odhadoval od 300 do 500 korún. Vážení, ale nie toto je podstatou, podstatou je to, aby ste povedali občanom, že áno, vy všetci, čo ste zamestnaní, vám berieme ročne 180 mil. korún, lebo to je podstata tejto novely. Ďakujem pekne.
J. Laššáková, poslankyňa: (2007-06-27):
Ja na rozdiel od vás vidím pozitíva v Zákonníka práce a mohla by som uviesť celý rad nových podmienok a zlepšení, ktoré Zákonník práce zamestnancom prinesie. Chcela by som len uviesť, že novela Zákonníka práce vytvorí podmienky na dôstojnú prácu a zamestnanec získa väčšiu sociálnu istotu. Chceme zabrániť reťazeniu pracovných pomerov. Vieme, ako mnohí mladí ľudia tým, že mali uzavretý pracovný pomer na určitý čas, nemohli získať pôžičku, nemohli si zobrať hypotekárny úver atď., to znamená, naozaj sa dostávali do nerovnoprávneho postavenia. A koniec koncov, vláda sa v programovom vyhlásení zaviazala novelizovať Zákonník práce. To programové vyhlásenie vlády sme podporili a nič iné, plníme len program a programové vyhlásenie vlády. Ďakujem pekne.
Čaplovič, Dušan, poslanec NR SR (2012-04-04):
Sľubujem. (Potlesk.)
Kollár, Boris, predseda NR SR (2022-11-08):
Dávam slovo spravodajkyni, ktorú určil navrhnutý gestorský výbor pre obranu a bezpečnosť, pani poslankyni Anne Zemanovej. Nech sa páči, pani poslankyňa, máte slovo.
Poliačik, Martin, poslanec NR SR (2015-04-16):
Ja si myslím, Ľubo, keď začnem pri tebe, že to lepidlo na tých stoličkách bolo otestované reakciou včera celej opozície, ako vidíš, tak pomerne rýchlo sa všetci funkcionári odlepili ako reakciu na bezprecedentný krok, ktorého sme tu práve teraz svedkami. Druhá vec, tí ľudia nepôjdu do ulíc kvôli Jánovi Figeľovi, ten im môže byť v zásade ukradnutý, oni pôjdu do ulíc kvôli tomu, že SMER nie je schopný vyvodiť politickú zodpovednosť voči samému sebe v kauze Váhostav, že SMER nie je schopný povedať, že Juraj Široký už nie je jeho kamarát a že SMER nie je schopný povedať: „Áno, dnešná situácia je výsledkom toho, že sme kryli chrbát nášmu vlastnému sponzorovi.“ To je problém. A inak ešte, keď sme boli pri tých nedotknuteľných, som rád, že si to spomenul, možno by si si mohol zopakovať, vlastne tie indické kasty, lebo nedotknuteľní boli úplne najnižšia kasta, to nebola žiadna šľachta. To boli tí ľudia, ktorí potom pri migrácii celým svetom, v podstate mnohí z nich skončili u nás a boli základom dnešnej rómskej menšiny. Takže nedotknuteľní neboli nedotknuteľní kvôli tomu, že by mali moc a peniaze, ale kvôli tomu, že v podstate to boli žobráci a ľudia sa ich štítili. Ostatným za poznámky ďakujem.
Paška, Pavol, predseda NR SR (2012-09-11):
Hlasujeme. (Hlasovanie.) 146 prítomných, 63 za, 82 proti, 1 sa zdržal. Tento návrh sme neschválili.
Vaľová, Jana, poslankyňa NR SR (2022-02-03):
Ďakujem veľmi pekne, ďakujem veľmi pekne. Dávam procedurálny návrh: Národná rada Slovenskej republiky žiada o stanovisko Generálnej prokuratúry Slovenskej republiky k poslaneckému návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 300/2005 Trestný zákon v znení neskorších predpisov. Predmetné stanovisko Generálnej prokuratúry Slovenskej republiky žiada Národná rada doručiť do 30 dní od podania tohto návrhu. Stanovisko bude súčasťou predkladaného poslaneckého návrhu zmeny uvedeného zákona. Odôvodnenie: Jedná sa o citlivú záležitosť a ide o poslanecký návrh, ktorý nebol predmetom medzirezortného pripomienkového konania. K zákonom predkladaným vládou sa môže vyjadriť aj odborná, aj laická verejnosť. Odborné stanovisko aplikácie práva v tejto veci je podstatné a pomôže poslancom Národnej rady Slovenskej republiky pri kvalifikovanom rozhodovaní. Je to zákon o, ktorý bol síce preložený, o znížení trestov sadzieb za drogy, marihuanu a podobne.
Richter, Ján, minister práce, sociálnych vecí a rodiny SR (2012-11-29):
Ďakujem pekne, pani podpredsedníčka Národnej rady. Vážený pán poslanec, pán predseda výboru, v Deklarácii ministrov práce a sociálnych vecí sociálnodemokratického zamerania sa navrhuje posilniť sociálnu dimenziu Európskej únie. Cieľmi tejto sociálnej stránky Európskej únie sú zníženie nezamestnanosti, chudoby a sociálneho vylúčenia, prekonávanie sociálneho dumpingu a hlavne zabránenie predbiehaniu sa v poskytovaní nízkych sociálnych štandardov v Európskej únii. Medzi významné prostriedky dosiahnutia týchto cieľov patrí aj zdôraznenie a posilnenie európskeho sociálneho dialógu. Práve lepšia komunikácia so sociálnymi partnermi na úrovni Európskej únie, ako i národnej úrovni a ich väčšia zainteresovanosť do procesu prípravy legislatívnych i nelegislatívnych návrhov môžu výrazne pomôcť v zabránení zneužívania poskytovania nízkych sociálnych štandardov. Budovanie sociálnej únie sa stáva nevyhnutnou podmienkou pre zabezpečenie dlhodobej udržateľnosti Hospodárskej a menovej únie. Hospodárska, menová, banková a politická únia by mala byť doplnená o sociálnu úniu postavenú na piatich samostatných, ale recipročných, previazaných pilieroch, ktorými sú, po prvé, zamestnanosť a sociálno-investičný program, po druhé, pakt sociálneho pokroku, po tretie, spoločný sociálny štandard, po štvrté, sociálny protokol, a, po piate, posilnený európsky sociálny dialóg. V Európskej únii síce patrí sociálna politika do kompetencií členských štátov, ale na európskej úrovni existuje široký priestor na ich koordináciu. A preto priestor by mal byť využitý práve s pomocou sociálnych partnerov. Vytváranie vhodného investičného prostredia a existencia silnej sociálnej politiky, ktorá definuje sociálne štandardy, nie sú v žiadnom prípade protipólmi, čoho najlepším dôkazom je aj politika vykonávaná našou súčasnou vládou. Napriek vysokej finančnej zodpovednosti a konsolidačnému úsiliu v oblasti verejných financií je hospodársky rast Slovenskej republiky aj v čase krízy nielenže v pozitívnych číslach, ale zároveň jeden z najvyšších v rámci celej Európy. Vláda Slovenskej republiky dokáže aj v týchto neľahkých časoch garantovať zachovanie sociálneho štandardu a istôt pre obyvateľov nášho štátu. Skončil som, pani podpredsedníčka Národnej rady.
V. Veteška, podpredseda NR SR: (2005-11-08):
S. Zubo, poslanec: Pán poslanec, vo vašom vystúpení jednoznačne je snaha o obhájenie súčasných neúspechov vládnej garnitúry. No, žiaľ, máte smolu, pretože tie neúspechy sú také zreteľné a tak viditeľné, že ony jednoducho obhájiť sa nedajú. Hovorili ste o tzv. salámovej metóde. No kto iný, ak nie táto vládna garnitúra túto salámovú metódu používa. Veď si zoberte oblasť sociálnych výhod, ktoré tu boli, ktoré tu ostali po roku 1989. Pravidelne z nej odkrajujete, až nakoniec ostane stôl prázdny. Systém používate jeden. Tri výhody zrušíte, spustíte a jedna výhoda aj tá oklieštená ostáva. To je vaša metóda. Hovoríte o útočení na politickú stranu a politické strany, ktoré sú vo vládnej garnitúre. Nikto neútočí na politické strany. Opozícia útočí na tie neúspechy a na tú antiľudovú politiku, ktorú súčasná vládna garnitúra robí. A to je neodškriepiteľné a neodpustiteľné, čo táto vláda robí. Pociťujú to ľudia a som pevne presvedčený, že už zanedlho vám to pocítiť dajú ešte jasnejšie.
Laššáková, Jana, podpredsedníčka NR SR (2012-05-09):
Ideme mať pána poslanca v úcte a počkáme, nech si dá aj kartu, no. Trojku. Dobre, dobre, nech sa páči, pán poslanec.
Grendel, Gábor, podpredseda NR SR (2021-11-04):
S reakciou na faktické poznámky, pán poslanec Šíbl.
Kaník, Ľudovít, poslanec NR SR (2012-10-25):
Pán predseda, musím skonštatovať, že nebolo správne vedené toto hlasovanie. Pán spravodajca mi prepáči, ale som si pozrel aj § 37. Hlasovať sa nemôže len vtedy o tom istom návrhu, keď už bol schválený, nie keď bol neschválený, pretože neschválenie jedného návrhu nevylučuje schválenie tohto návrhu neskôr. Takže musím namietať, že toto hlasovanie nebolo vedené správne. (Potlesk.)
Jurinová, Erika, podpredsedníčka NR SR (2012-11-06):
Ďakujem pánovi poslancovi. Dávam slovo spravodajcovi, ktorého určil navrhnutý gestorský výbor pre kultúru a médiá poslancovi Pavlovi Abrhanovi. Nech sa páči.
Lackovič, Marek, poslanec NR SR (2024-01-11):
Ďakujem veľmi pekne. Pán poslanec, vy ste vo svojej rozprave pomerne podrobne objasnili a rozkryli naozaj motívy pána ministra Suska, lenže pardon, je veľmi, je veľmi zaujímavé, že aj popri tom, ako tu my v týchto dňoch rokujeme, tak pán Susko sa neváhal pre jeden z denníkov už 2. januára hneď po Novom roku počuť alebo teda nevylúčil možné zmeny v súdnej mape, doslova povedal, že čaká na spätnú väzbu zo súdov a tu sa veľmi obávam, že čo nás bude čakať ďalšie a toto možno ešte budeme alebo na tieto dni, alebo na toto, čo sa tu dnes predkladá, sa ešte budeme pozerať ako na krásne časy, kedy ešte to bolo relatívne, že všetko, všetko krásne a všetko normálne, lebo, lebo možno nás budú čakať ešte, ešte horšie, ešte drakonickejšie záležitosti. Sám sa vyjadril hneď toho 2. januára, že nevylučuje možné zmeny v aktuálnej podobe súdnej mapy, chce sa pýtať jednotlivých súdov, ako hodnotia implementačnú fázu reformy, kde vidia slabé stránky. Hovorí, že prebieha fáza zbierania dát z jednotlivých súdov, na základe týchto vstupných dát pošle jednotlivým súdom dotazník a tak ďalej. Na základe získaných informácií rozhodne, či treba do súčasného nastavenia zasahovať a tak ďalej, a tak ďalej. Poukazuje na problémy súvisiace s projektovým riadením. No ja sa už teraz obávam po tej skúsenosti z ostatných dní, že do čoho vyústi toto jeho pozorovanie týchto našich súdov, na ktoré zaostril svoj zrak už 2. januára ´24.
P. Paška, predseda NR SR: (2008-10-22):
(Hlasovanie.) 137 prítomných, 58 za, 74 proti, 3 sa zdržali, 2 nehlasovali. Tento návrh sme neschválili.
Danko, Andrej, predseda NR SR (2016-04-21):
Ďakujem. V rozprave je prihlásený pán poslanec Ondrej Dostál, pripraví sa Vladimír Sloboda. Nech sa páči, pán poslanec.
Jurinová, Erika, podpredsedníčka NR SR (2014-03-28):
Dávam slovo spravodajcovi, ktorého určil navrhnutý gestorský výbor pre financie a rozpočet, poslancovi Jozefovi Kollárovi, nech sa páči.
Paška, Pavol, predseda NR SR (2014-09-10):
Ďakujem, pán minister. Pani poslankyňa Vaľová je určená spravodajkyňa. Poprosím ju o informáciu.
Laššáková, Jana, podpredsedníčka NR SR (2015-01-28):
Pán poslanec Osuský.
Stančík, Andrej, poslanec NR SR (2021-10-06):
Ďakujem za slovo. Pán Kotleba, vy ste ma v tom úvode naozaj potešili. Vy ste hovorili o tom, že konzervatívna vláda sa zmenila na otvorene liberálnu vládu Eduarda Hegera. Ja som normálne nadšený, čakám, kedy konečne príde ten liberálny parný valec, ktorý začne predkladať liberálne návrhy a schvaľovať ich, pretože tá realita je taká, že toto je stále väčšinou konzervatívna vláda a toto je konzervatívny parlament. A ja by som bol veľmi, veľmi rád, keby to bolo liberálnejšie, ale, žiaľ, vidíme, že ani jemne liberálne uznesenie neprejde týmto parlamentom. Takže toľko ku konzervativizmu tejto vlády a tohto parlamentu. Pred týždňom sme tu mali pani prezidentku, ktorá hovorila o kultúre v parlamente, o slušnosti, o vyjadrovaní sa politikov, a vy ste opäť raz ukázali, že ĽSNS je kedykoľvek pripravená prerážať dno. Vy tu hovoríte invektívy, smejete sa tu, už vytvárate nejaké parlamentné registrované partnerstvá len preto, aby ste zosmiešnili vášho oponenta, nie aby ste poukázali na to, že ako argumentuje, ako sa v slušnej spoločnosti robí. Vy ho radšej zosmiešnite a ironizujete. To je naozaj výpoveď o kultúre v ĽSNS a o tom, čo vy prinášate do tohto parlamentu. A keď ste ešte hovorili teda, že ako je možné, že dvaja muži alebo dve ženy by mohli mať dieťa, no aj teraz, ja sa potom pýtam, že ako je vlastne možné, že jedna žena môže mať dieťa alebo jeden muž môže mať dieťa, lebo aj to sa deje, pretože tie životné situácie sú všelijaké a často s dieťaťom končí iba jeden z rodičov. Takže toľko k vašemu polemizovaniu o biologickej možnosti dvoch mužov alebo žien majúcich dieťa.
Burian, Jozef, poslanec NR SR (2017-10-19):
Ďakujem pekne, pán predsedajúci. Vážené kolegyne, kolegovia, dovolím troška o strpenie, keďže to hlasovanie bude troška náročnejšie. Keďže v rozprave vystúpili 13 poslanci, podali 18 pozmeňujúcich a doplňujúcich návrhov, mimo toho boli vyňaté niektoré ďalšie náležitosti zo spoločnej správy, takže... Pani poslankyňa Cigániková a pán poslanec Sloboda dali procedurálny návrh vrátiť návrh zákona na prepracovanie alebo na dopracovanie. Poprosím, pán predsedajúci, dajte o tomto návrhu hlasovať.
Stohlová, Tamara, poslankyňa NR SR (2023-12-15):
Ďakujem. Kolegyňa Gažovičová hovorila hlavne o politizácii štátnej správy. S dôrazom na to ´politizácií´ a správne spomínala v tomto kontexte ministra Tarabu, ktorý zachádza v tejto praxi naozaj do absurdného detailu. Katarínu Holubovú, riaditeľku Výskumného ústavu vodného hospodárstva, vodného hospodárstva, dlhoročnú expertku, nahradil pánom s menom Ondrej Voda, ktorý je pezinským okresným predsedom SNS, známy je predovšetkým činnosťou v oblasti vinárstva a neúspechom v minuloročných komunálnych voľbách. Riaditeľa Slovenskej agentúry životného prostredia Mateja Kerestúra nahradil ďalší stranícky nominant SNS Juraj Moravčík. Ten okrem toho, že za SNS kandidoval, bol poslaneckým asistentom Štefana Kuffu a je krajským predsedom bývalej Tarabovej strany ŽIVOT v Trnave. Riaditeľku Správy povodia Bodrogu v Trebišove Evu Kolesárovú nahradil okresný predseda SNS, tentokrát z Michaloviec, Jaroslav Vaľo. Dušana Karasku, riaditeľa Štátnej ochrany prírody Slovenskej republiky, nahradil Štefan Kysel, kandidát SNS s číslom 146, podnikateľ v stavebníctve a reklame. Tomáša Hulíka, riaditeľa Národnej ZOO Bojnice, nahradil Emil Divéky, trenčiansky krajský predseda SNS. No a Eduarda Apfela, riaditeľa Národného parku Veľká Fatra, nahradil zatiaľ len fanúšik štátneho tajomníka Kuffu, ale pri ňom ma zaujali jeho odborné predpoklady. Ochrane prírody sa doteraz nevenoval, ale pôsobí ako člen poľovníckeho združenia, pôsobí v Klube chovateľov tatranských duričov ako viceprezident a poradca chovu a o šľachtení tohto plemena písal aj bakalársku prácu. Je chovateľom poľovníckeho plemena Slovenského hrubosrstého stavača, chovnú stanicu má v Prosnom. No a toto nie je vyčerpávajúci zoznam nominácií pána Tarabu, názor si utvorte sami. (Potlesk.)
Laššáková, Jana, podpredsedníčka NR SR (2014-02-05):
Prezentujeme sa a hlasujeme. (Hlasovanie.) Prítomných 128 poslancov, za návrh 51, proti 8, zdržalo sa 67 poslancov, nehlasovali 2 poslanci. Konštatujem, že sme nepostúpili návrh zákona do druhého čítania. Budeme pokračovať v hlasovaní v prvom čítaní o návrhu poslancov Pavla Zajca, Jána Hudackého a Jána Figeľa na vydanie zákona, ktorým sa mení a dopĺňa zákon č. 129/2010 Z. z. o spotrebiteľských úveroch, tlač 825. Spravodajcom je člen navrhnutého gestorského výboru pre financie a rozpočet poslanec Igor Matovič. Nech sa páči, pán spravodajca, uveďte hlasovanie. (Hlasovanie o návrhu poslancov Národnej rady Slovenskej republiky Pavla Zajaca, Jána Hudackého a Jána Figeľa na vydanie zákona, ktorým sa mení a dopĺňa zákon č. 129/2010 Z. z. o spotrebiteľských úveroch a o iných úveroch a pôžičkách pre spotrebiteľov a o zmene a doplnení niektorých zákonov , tlač 825.)
Hrnčiar, Andrej, podpredseda NR SR (2017-03-30):
Poslanec Grendel.
Grendel, Gábor, podpredseda NR SR (2023-02-09):
Ďakujem pekne. Dávam ešte predtým slovo spravodajcovi, ktorého určil navrhnutý gestorský výbor pre sociálne veci, pánovi poslancovi Jánovi Kerekrétimu.
Vitteková, Anna, poslankyňa NR SR (2015-09-25):
V podstate len potvrdím to, čo hovorila aj pani poslankyňa, aj pán minister. Na tomto zákone sa snáď pracuje od roku 2000. V čase, keď sme boli na ministerstve, tak vlastne sme prešli všetku právnu úpravu Holandska, Belgicka, Nemecka. A myslím si, že tá spolupráca s Českou republikou bola na veľmi dobrej úrovni. Myslím si, že aj toto obdobie, kedy prídeme do ďalšieho čítania a budeme s uvedeným návrhom zákona pracovať aj na výbore, využijeme ešte aj návštevu v Českej republike, lebo tie skúsenosti za tie tri roky majú pozitívne. A pevne verím, že po toľkých rokoch, čiže temer 14 rokov, čo sa to pripravovalo, tento zákon bude aj prínosom. Ďakujem.
Kaník, Ľudovít, poslanec NR SR (2011-05-19):
Ďakujem, pán predseda. Vážené dámy, vážení páni, predkladám návrh novely zákona, ktorým sa mení zákon o rodičovskom príspevku. Cieľom tohto návrhu zákona je zvýšiť motiváciu, nájsť a udržať si zamestnanie aj v nižšie platených pozíciách a zároveň odstrániť negatívnu motiváciu sociálne vylúčených skupín obyvateľstva zabezpečovať si a zvyšovať si svoj príjem výlučne prostredníctvom sociálnych dávok viazaných na počet detí. V článku I sa v tejto novele zavádza kritérium na posúdenie aktivity rodičov pri snahe hľadať si a udržať si prácu alebo študovať s cieľom pripraviť sa na budúce povolanie. Počas štvorročného obdobia pred vznikom nároku na dávku sa požaduje, aby aspoň jeden z rodičov bol nemocensky poistený, to znamená zamestnaný aspoň 270 dní. Za rovnakú aktivitu, ako je práca, sa uznáva a považuje aj štúdium na vysokej škole, rovnako aj absolvovanie vysokej školy v 1. alebo v 1. stupni alebo strednej školy v sledovanom období. V prípade ak rodina, ktorá žiada o rodičovský príspevok, nespĺňa tieto kritériá, znižuje sa výška priznávaného rodičovského príspevku o 50 %. Zároveň ale kedykoľvek je možné výšku rodičovského príspevku kedykoľvek zvýšiť na plnú výšku, ak aj počas poberania nároku, počas poberania rodičovského príspevku rodina žiadateľa splní tieto požadované kritériá. Do obdobia 270 dní sa započítava aj obdobie prerušenia povinného nemocenského poistenia, ktoré sa započítava na účely materskej. V článku II sa zároveň novelizuje zákon o poskytovaní dávok v hmotnej núdzi tak, aby prípadné zníženie výšky rodičovského príspevku nezakladalo nárok na zvýšenie dávky v hmotnej núdze, ktorá by tak kompenzovala dôsledky zníženia výšky rodičovského príspevku, čím by sa účinky navrhovanej novely eliminovali. Ďakujem za pozornosť.
Žitňanská, Lucia, poslankyňa NR SR (2012-07-25):
Ďakujem veľmi pekne. Áno, aj ja chcem podporiť to, aby bola zavedená lehota pre správcu dane, dokedy vydá potvrdenie, respektíve súhlas so založením spoločnosti s ručením obmedzeným, respektíve prevodom obchodného podielu. Áno, ten administratívny náklad spojený s dĺžkou založenia eseročky sa tým znižuje. To, že potrebujeme papier navyše, sa tým neznižuje. A ja verím, že sa prepracujeme k tomu registru diskvalifikovaných osôb, ktorý bude verejným zoznamom a umožní prístup k dátam, ktoré diskvalifikujú založiť spoločnosť akúkoľvek na Slovensku, proste bez toho, aby s tým boli spojené náklady tohto typu. To, čo ma mrzí, je pravdepodobne veľmi nízka spolupráca ministerstva spravodlivosti, pretože som presvedčená o tom, že kapacita ministerstva spravodlivosti je na tej úradníckej báze podstatne, podstatne vyššia, než je predložený návrh v tej časti novely Obchodného zákonníka, pretože on v skutočnosti, a preto ja to stále komentujem, nebojuje ani proti tým bielym koňom, bude to obíditeľné. Ja by som najradšej tú časť vypustila, priznám sa, tú novelu Obchodného zákonníka. Ale potom som ustúpila od tohto, asi si to potrebujete vyskúšať v praxi. Som presvedčená, že veľmi rýchlo príde novela Obchodného zákonníka, ktorá úplne zmení túto právnu úpravu. Ďakujem pekne.
Sulík, Richard, predseda NR SR (2011-02-09):
Pán poslanec Zelník, nech sa páči.
Pčolinský, Peter, podpredseda NR SR (2023-02-09):
Pán poslanec, dúfam, že ste spokojný s odpoveďou. Nasledovať bude otázka pána poslanca Mareka Šefčíka, ktorý je prítomný v sále. Otázka znie: „Pán premiér, publikovali sa v médiách spochybnenia toho, že nemocnicu Rázsochy sa podarí stavať z financií z plánu obnovy a odolnosti. Môžete tieto pochybnosti vyvrátiť alebo potvrdiť a uviesť reálny stav v danej veci?“ Pán minister, nech sa páči.
Martvoň, Anton, poslanec NR SR (2015-02-18):
Ďakujem pekne. Pán poslanec Hlina, no vystúpenie hodné ho alebo hodné samozvaného lídra opozície. Mňa iba zaskočilo, iba to, že ste naviezli za kolegu Mikloška za tú minútu ticha. Mali sme tu rôzne minúty ticha. Nikto to nikdy nekritizoval. Vy ste prvý, pán poslanec, ktorý sa do toho pustil. V roku 1999 sa tu pripomínalo minútou ticha smrť 19-ročného Slováka v Juhoslávii pri Vojvodine. V roku 2010 pamiatka Ernesta Valka, v roku 2012 obete rómskeho holokaustu, v 2014. štyri obete tragickej nehody autobusu a vám tu vadí, že pán Mikloško dal návrh za minútu ticha za 21 zavraždených kresťanov, keď ste to aj vy predtým v minulosti spomínali, že aby niečo táto Národná rada prijala na podporu kresťanov teda v Afrike alebo v boji proti Islamskému štátu. No ja žasnem. Ako myslím si, že príslušná minúta ticha, ktorú pán Mikloško dneska navrhol, bola namieste. No a to, že máte takéto vystúpenia, no ja sa už vôbec nečudujem. Vám stačí prejsť cez vrátnicu bez toho, aby vás niekto legitimoval alebo aby sa vás niekto spýtal, kto ste, a už sa považujete za lídra opozície. A potom sú tu takéto vystúpenia.
Danko, Andrej, predseda NR SR (2020-01-21):
Procedurálny návrh poprosím.
Vetrák, Milan, poslanec NR SR (2023-03-30):
Tak ďakujem, pán predsedajúci. Vážené pani kolegyne, vážení páni kolegovia, na úvod len krátko, ja potom ešte v rámci rozpravy prednesiem aj pozmeňujúci návrh, a teda budem vystupovať podľa toho, ako teda budú ostatní poslanci kolegovia a kolegyne reagovať. To, čo sa snažíme zaviesť týmto návrhom zákona, je, aby sme stabilizovali právne prostredie vo vzťahu k podnikateľom, a to tak, že chceme, aby návrhy zákonov, ktoré sa schvaľujú v parlamente, ak majú dopad na podnikateľské prostredie, tak nadobúdali účinnosť k 1. januáru alebo k 1. júlu príslušného roka. Takto to bolo nadefinované aj v programovom vyhlásení vlády, tak sme to mali aj my vo volebnom programe ako jednu z priorít, a takýmto spôsobom sme to aj navrhli do prvého čítania s tým, že prebehla v prvom čítaní rozprava, boli viaceré pripomienky, ktoré smerovali k tomu, že je to príliš prísne pravidlo, ak sa tam nedajú určité výnimky. Tie výnimky aj spomeniem potom v tom pozmeňujúcom návrhu a vysvetlím. A takisto sme ešte upravovali proces, ako sa dopracovať k tomu, že prebehne aj nejaká verifikácia toho, či povedzme poslanec keď podá zákon a uvedie, že má vplyv, nemá vplyv na podnikateľské prostredie, tak ako sa verifikuje to, že je to naozaj pravdivá informácia. Čiže toto všetko odznie v pozmeňujúcom návrhu, ktorý potom v rámci rozpravy prednesiem, s tým, že je snaha vylepšiť ten pôvodne predložený návrh zákona, no a tak teším sa na vaše pripomienky, na, na rozpravu, ktorá, ktorá príde, a zodpoviem takisto rád všetky otázky, ktoré, alebo nejasnosti, ktoré súvisia s týmto návrhom zákona. Zatiaľ toľko na úvod. Ďakujem pekne za slovo.
Laššáková, Jana, podpredsedníčka NR SR (2013-03-27):
Pán poslanec Simon, nech sa páči.